આવું કેમ ન કરવું જોઈએ એનું સાદું કારણ એ છે કે સામાન્ય રીતે, મોટા ભાગના સ્માર્ટફોનની બેટરી ત્રણ કલાક કરતાં ઓછા સમયમાં ચાર્જ થઈ જતી હોય છે. નવાં મોડેલ્સ અને હાઇ-એન્ડ મોડેલ્સમાં ફૂલ ચાર્જિંગ હજી ઘણું વધુ ઝડપથી થઈ જાય છે. જો આપણે ફોનને ચાર્જિંગમાં મૂકીને ઊંઘી ગયા હોઈએ અને આપણે છ-સાત કલાક પણ ઊંઘતા હોઈએ તો પહેલા ત્રણેક કલાકમાં ફોન ૧૦૦ ટકા ચાર્જ થઈ જાય છે. આપણો ફોન સ્માર્ટ છે એટલે એને ખબર છે કે હવે ચાર્જિંગ બંધ કરવાનું છે. પરંતુ ફોનમાં બેકગ્રાઉન્ડ ડેટા સિન્કિંગ જેવાં જુદાં જુદાં કારણોસર બેટરીનો ઉપયોગ ચાલુ રહે છે.